
Relaţii bilaterale 
Comemorarea eroilor români 
Comemorarea eroilor României (persoane civile și militare care au decedat în 
timpul şi din cauza conflictelor armate ca urmare a îndeplinirii unui serviciu 
comandat) în Federația Rusă este reglementată prin Acordul dintre Guvernul 
României și Guvernul Federației Ruse privind regimul juridic al mormintelor 
militare române aflate pe teritoriul Federației Ruse și al mormintelor militare 
ruse aflate pe teritoriul României, semnat la București (la 8 noiembrie 2005), 
ratificat de către România prin Legea nr. 413 din 9 noiembrie 2006 și de către 
Rusia prin Legea federală nr. 190-FZ din 9 noiembrie 2006 (Федеральный 
закон от 9 ноября 2006 г. №190-ФЗ). 
Atribuțiile și responsabilitățile Ambasadei privind organizarea și desfășurarea 
activităților cu caracter comemorativ în Federația Rusă sunt fundamentate prin 
Legea nr. 379, din 30 septembrie 2003, privind regimul mormintelor și operelor 
comemorative de război: 
 „Activitățile pentru comemorarea eroilor României în străinătate sunt 
organizate de către Ministerul Afacerilor Externe, prin reprezentanțele 
diplomatice sau oficiile consulare ale României care își desfășoară activitatea în 
statele respective, în colaborare cu alte instituții sau organizații interesate, 
după caz” (art. 45, pct. 5); 
 „reprezentanțele diplomatice și oficiile consulare ale României din 
străinătate păstrează și actualizează permanent evidența mormintelor și 
operelor comemorative de război românești aflate pe teritoriul statului unde își 
desfășoară activitatea” (art. 31, lit. b); 
Activitatea comemorativă a Ambasada României la Moscova vizează: 
 identificarea, în arhivele ruse, a unor informații relevante despre victimele de 
război române (prizonieri de război internați, civili deportați sau strămutați 
etc.) decedate în timpul şi din cauza conflictelor armate internaționale;  
 descoperirea locurilor de înhumarea a prizonierilor de război și deportaților 
civili români decedați, în anii 1941-1956, în lagărele NKVD, spitalele speciale și 
batalioanele de muncă ce au funcționat pe teritoriul Federației Ruse;  
  marcarea, prin însemne comemorative, a locurilor de înhumarea a prizonierilor 
de război și deportaților civili români decedați pe teritoriul Federației Ruse; 
  desfășurarea periodică (la Ziua Eroilor, Ziua Armatei și Ziua Națională a 
României) de manifestări evocatoare și cu caracter comemorativ dedicate 
victimelor române ale conflictelor armate; 
 obținerea, la solicitarea urmașilor persoanelor civile și militate decedate în 
timpul și din cauza războiului pe teritoriul Federației Ruse, de informații 
arhivistice privind destinul tragic al înaintașilor neîntorși din război; 
 valorificarea – prin intermediul site-ului Ambasadei, a unor manifestări 
științifice și publicistice cu caracter istoric – a fondului documentar-arhivistic 
constituit în timp la nivelul reprezentanței diplomatice.    
În urma unei laborioase documentări științifice efectuată, în ultimul deceniu, în 
mai multe arhive de stat ruse, la Ambasadă s-a creat Baza integrală de date 
privind victimele de război române din Federația Rusă  (militari ajunși în 
prizonierat și civili deportații), pe site-
ul misiunii https://moscova.mae.ro/node/931 fiind postate informații relevante 
și utile despre aceste victime (legislația domeniului, lucrări științifice, situații 
statistice, hărți, fotografii, liste cu morții de război români etc.): 
1. Legislație (https://moscova.mae.ro/node/932): 
 Legea nr. 379 din 30 septembrie 2003 privind regimul mormintelor şi operelor 
comemorative de război 
 Hotărârea nr. 635 din 29 aprilie 2004 pentru aprobarea Regulamentului de 
organizare şi funcționare a Oficiului National pentru Cultul Eroilor  
 Legea nr. 413 din 9 noiembrie 2006 pentru ratificarea Acordului dintre 
Guvernul României şi Guvernul Federației Ruse privind regimul juridic al 
mormintelor militare romane aflate pe teritoriul Federației Ruse şi al 
mormintelor militare ruse aflate pe teritoriul României, semnat la București la 8 
noiembrie 2005 
2. Documente istorice (https://moscova.mae.ro/node/933): 
 Lucrarea „România şi Rusia în timpul primului război mondial 1918-2018”, care 
reunește comunicările prezentate – de către 16 cercetători români şi ruşi – la 
Sesiunea științifică organizată la Moscova, de către Ambasadă, pe 29-30 
septembrie 2016. 
 Lucrarea „Prizonieri de război români în Uniunea Sovietică. Documente 1941-
1956”, realizată în baza unui acord semnat între Institutul Diplomatic Român şi 
Arhivele Militare de Stat ale Rusiei, prin contribuția a trei diplomaţi ai 
Ambasadei şi a doi cercetători ruşi şi publicată în anul 2013 la Editura 
Monitorului Oficial R.A. Bucureşti. 
 Lucrarea “Deportarea în fosta URSS a etnicilor germani din România. 
Argumente arhivistice ruse”, elaborată de un diplomat al Ambasadei şi 
publicată în decembrie 2019 la Editura Honterus Sibiu. 
3. Statistică (https://moscova.mae.ro/node/934): 
 Cimitirele prizonierilor de război şi deportaților români înhumați în Federația 
Rusă (situație centralizatoare pe republici, ținuturi şi regiuni); 
 Cimitirele  militare amenajate (la Rossoşka–Regiunea Volgograd, fostă 
Stalingrad, inaugurat la 25 octombrie 2015 şi Apşeronsk – Ținutul Krasnodar, 
inaugurat la 26 noiembrie 2018)  și cele 29 de monumente comemorative de 
război românești ridicate în Federația Rusă; 
 Cimitirele prizonierilor de război și internaților civili români decedați în 
Federația Rusă. 
4. Lagăre de prizonieri (https://moscova.mae.ro/node/935) în care au decedat 
militari și civili români : 
 Harta cu amplasarea, pe teritoriul Rusiei, a celor 288 de cimitire 
multinaționale ale prizonierilor de război străini în care au fost înhumații 
aproape 30.000 de militari și civili români decedați în lagărele NKVD, spitalele 
speciale şi batalioanele de muncă sovietice. 
 25 de hărți de detaliu (pe republici, ținuturi şi regiuni) cu locurile de înhumare a 
militarilor și civililor români decedați pe teritoriul Federației Ruse. 
5. Monumente comemorative de război românești în Federația 
Rusă (https://moscova.mae.ro/node/936) 
 Fișele tehnice (de prezentare) a 29 de monumente comemorative de război 
românești instalate în ultimul deceniu în Federația Rusă (Notă: în 2019 au fost 
ridicate încă 5 monumente, care nu au încă fişă de prezentare); 
 Listele nominale cu datele de identificare (nume, prenume şi patronim; 
etnia/naționalitatea; anul nașterii; gradul militar; data decesului și locul 
înhumării) ale 10.724 de prizonieri de război (militari) și “internaţi” (deportaţi 
civili) români, decedaţi în perioada 1941-1956 în lagărele, spitalele şi 
obiectivele speciale NKVD-MVD, respectiv batalioanele de muncă sovietice, 
şi înhumaţi în cele 29 de locaţii pe teritoriul actual al Federației Ruse unde au 
fost ridicate monumentele comemorative româneşti; 
6. LISTA NOMINALĂ INTEGRALĂ cu datele de identificare a 20.718 prizonieri de 
război (militari) și “internaţi” (deportaţi civili) români, decedaţi în perioada 
1941-1956 în lagărele, spitalele şi obiectivele speciale NKVD-MVD, respectiv 
batalioanele de muncă sovietice care au existat pe teritoriul actual al Federaţiei 
Ruse. 
 Anexa “Locurile de amplasare a cimitirelor multinaţionale de pe teritoriul 
actualei Federaţii Ruse, în care sunt înhumaţi prizonieri de război și „internați” 
civili români decedați în anii 1941-1956”. 
  
 
